153. löggjafarþing 2022–2023.

Þingskjal 1214 — 653. mál.

Svar

innviðaráðherra við fyrirspurn frá Indriða Inga Stefánssyni
um hindranir fjölmiðla á Keflavíkurflugvelli.

1.	Hefur ráðherra aflað sér upplýsinga um af hverjum og á hvaða forsendum og grundvelli, þ.m.t. lagalegum heimildum, ákvörðun var tekin um að beina flóðljósum að fjölmiðla
fólki, sem hindraði störf þess aðfaranótt 3. nóvember 2022 á Keflavíkurflugvelli?

Aðgerðirnar á Keflavíkurflugvelli voru á ábyrgð dómsmálaráðuneytisins og undirstofnana þess. Fljótlega eftir atvikið baðst Isavia ohf. afsökunar á aðkomu sinni, en fjármála- og efna
hagsráðuneytið fer með hlutabréf Isavia.

2.	Telur ráðherra að sú ákvörðun sem getið er í lið 1 hafi verið í samræmi við alþjóðlega mannréttindasáttmála, íslensk lög og hefðbundnar verklagsreglur?

Fram hefur komið í yfirlýsingu aðila sem báru ábyrgð á aðgerðunum að taka ferli og verk
lag til endurskoðunar til að fyrirbyggja óskýrleika á vettvangi.

3.	Brást ráðuneytið við ofangreindum atvikum á einhvern hátt? Ef svo er, hvernig? Ef ekki, af hverju ekki?

Framkvæmd atburðanna og ábyrgð á aðgerðum var hjá dómsmálaráðuneytinu og undir
stofnunum þess.